# «EASY WALLET» ԱՊՐԱՆՔԱՅԻՆ ՆՇԱՆՈՎ ՇԱՀԱԳՈՐԾՎՈՂ ԷԼԵԿՏՐՈՆԱՅԻՆ ԴՐԱՄԱՊԱՆԱԿԻ ՀԱՇՎԱՌՄԱՆ ՀԱՇԻՎՆԵՐԻ ԼԻՑՔԱՎՈՐՄԱՆ ՀԻՄՔՈՎ ԱՆՑԿԱՑՎՈՂ ԽԱՂԱՐԿՈՒԹՅԱՆ ՊԱՅՄԱՆՆԵՐՆ ՈԻ ԿԱՆՈՆՆԵՐԸ

* 1. Սույն կանոններով կարգավորվող խաղարկությունը (այսուհետ՝ Խաղարկություն) «Իզի Փեյ» ՍՊԸ-ի (այսուհետ նաև` Ընկերություն) կողմից կազմակերպվող «Easy Wallet» էլեկտրոնային վճարային համակարգի (այսուհետ՝ ԷՎՀ) օգտատերերի համար անցկացվող ծրագիր է, որը նպատակ ունի խրախուսել նույնականացված օգտատերերի կողմից ԷՎՀ-ով վճարումների կատարումը և այդպիսով ընդլայնել «Easy Wallet» ԷՎՀ իրացվելիության մակարդակը և օգտատերերի շրջանակը:
	2. Սույն կանոններով սահմանվում են Էլեկտրոնային դրամապանակի հաշվառման հաշիվների օգտատերերի կողմից Խաղարկությանը մասնակցելու, Խաղարկության արդյունքում շահելու և շահումը ստանալու կարգն ու պայմանները։
	3. Խաղարկությանը կարող են մասնակցել «Easy Wallet» ապրանքային նշանով շահագործվող էլեկտրոնային դրամապանակի (այսուհետ՝ Էլեկտրոնային դրամապանակ) նույնականացված հաշվառման հաշիվների Ընկերության վճարահաշվարկային համակարգով շահագործվող ավտոմատ ինքնասպասարկման վճարումների ընդունման տերմինալների միջոցով 1,000 /մեկ հազար/ ՀՀ դրամ և ավելի գումարի չափով լիցքավորված հաշվառման հաշիվները։
	4. Սույն կանոնների 1․3 կետի իմաստով Էլեկտրոնային դրամապանակի նույնականացված հաշվառման հաշվին Ընկերության վճարահաշվարկային համակարգով շահագործվող ավտոմատ ինքնասպասարկման վճարումների ընդունման տերմինալների միջոցով 1,000 /մեկ հազար/ ՀՀ դրամ և ավելի գումարի չափով լիցքավորման գործարք կատարելու դեպքում տվյալ հաշվառման հաշվի համապատասխան տիրույթում ինքնաշխատ կերպով թվային-տառային նիշերից գեներացվելու է ունիկալ ծածկագիր, որն իր հերթին ծառայելու է որպես Խաղարկությանը մասնակցող հաշվառման հաշվի նույնականացման տվյալ։ Սույն կետով սահմանված Խաղարկությանը մասնակցող հաշվառման հաշվի նույնականացման տվյալների քանակը համապատասխանում է սույն կետով սահմանված գործարքների փաստացի քանակին։
	5. Սույն կանոնների 1․3 կետով սահմանված նույնականացումը նախատեսում է ՀՀ կենտրոնական բանկի կողմից թողարկված և վավեր բանկային քարտ կցելու և/կամ անձը հաստատող փաստաթղթի միջոցով նույնականացված հաշվառման հաշիվները։
	6. Խաղարկությանը հաղթող ճանաչված և ՀՀ կենտրոնական բանկի կողմից թողարկված և վավեր բանկային քարտ կցելու միջոցով նույնականացած հաշվառման հաշիվներին մրցանակների տարմադրման համար եռօրյա ժամկետում տվյալ հաշվառման հաշիվները պետք է նույնականանան անձը հասատտող փաստաթղթի միջոցով։ Ընդ որում, սույն կետով սահմանված պայմանը չբավարարելու դեպքում մրցանակը ենթակա չէ տրամադրման։
	7. Խաղարկությունն անց է կացվում սույն կետով սահմանված ապրանքներից յուրաքանչյուրի հերթական խաղարկումը հայտարարելուց հետո պատահականության սկզբունքով ընտրված սույն կանոնների 1․4 կետով սահմանված թվային-տառային նիշերից գեներացված ունիկալ համարի հիմքով հաշվառման հաշիվը նույնականացնելու միջոցով։ Խաղարկության ընթացքում խաղարկվում են հետևյալ ապրանքնորը՝ թվով 1 հատ «Iphone 13 Promax», թվով 2 /երկու/ հատ «Airpods Pro», թվով 5 /հինգ/ հատ «Coffee Machine», թվով 10 հատ «Backpack», թվով 15 /տասնհինգ/ հատ «Hoodie»։
	8. Սույն կանոնների 1․7 կետով սահմանված ապրանքների խաղարկության հերթականությունը սահմանվում է Ընկերության կողմից։
	9. Խաղարկության արդյունքներով հաղթող ճանաչված, սակայն սույն կանոնների 1․6 կետը չբավարարող կամ որևէ անհասանելի օգտատերերին մրցանակները հանձնելու անհնարինության դեպքում, նշված պայմանների ժամկետը 1 /մեկ/ ամիսը գերազանցելու դեպքում, տվյալ մրցանակները ենթակա չեն հանձնման, այսինքն տվյալ հաշվառման հաշվի հաղթանակը չեղարկվում է։
	10. Խաղարկությանը հաղթող ճանաչված և սույն կանոններով սահմանված պայմանները բավարարող հաշվառման հաշիվների օգտատերերին մրցանակները տրամադրվում են Ընկերության կողմից սահմանված պայմաններով Խաղարկության անցկացման օրվա հաջորդ աշխատանքյաին օրվանից սկսած մեկամսյա ժամկետում։ Սույն կետով սահմանված մրցանակների տրամադրումը կարող է տեսալուսանկարահանվել, հեռարձակվել ուղիղ եթերում Ընկերության նախաձեռնությամբ և ազատ շրջանառվել Ընկերությանը վերաբերող տեղեկատվական հարթակներում, գովազդային և այլ նյութերում։ Խաղարկությանը հաղթող ճանաչված հաշվառման հաշվի օգտատիրոջ կողմից խաղարկության մրցականկը ստանալու ընթացքոի ցանկացծ լուսաբանում ենթակա է համաձայնեցման Ընկերության հետ։
	11. Խաղարկությունը կկայանա 2021 թվականի սեպտեմբերի ---ին Ընկերության սոցիալական կայքերում գործող պաշտոնական էջերի ուղիղ եթերի միջոցով։
	12. Սույն կանոնները կարող են միակողմանիորեն փոփոխվել Ընկերության կողմից` խմբագրված տարբերակը [www.easypay.am](http://www.easypay.am/) կայքում հրապարկելու միջոցով:
	13. Սույն կանոնները և նկարագրված բոլոր գործողություններն ու փոխհարաբերությունները կարգավորվում են Էլեկտրոնային դրամապանակի հաշվառման հաշվի օգտատիրոջ և Ընկերության միջև կնքված հրապարակային պայմանագրով, Ընկերության աշխատանքի կանոնակարգով, Էլեկտրոնային դրամապանակի համակարգի կանոններով: Սույն կետով սահմանված փաստաթղթերով առանձին կարգավորման բացակայության դեպքում խնդրո առարկա իրավիճակը կարգավորվում է ՀՀ գործող օրենսդրությամբ սահմանված կարգով:
	14. Սույն կանոնները գործում են մինչև Խաղարկության արդյունքների ամոփումը և ամփոփումից բխող գործողությունների ամբողջական ավարտը։